----

----

I Tájékoztatások

Bizottság

----

Euró átváltási árfolyamok (1)

2005. június 24.

(2005/C 154/01)

1 euró= 

----

(1)

Forrás: Az Európai Központi Bank (ECB) átváltási árfolyama.

----

----

Tagállamok által közölt információk az EK-Szerződés 87. és 88. cikkének a kis- és középvállalkozásoknak nyújtott állami támogatásokra történő alkalmazásáról szóló, 2001. január 12-i 70/2001/EK bizottsági rendelet alapján nyújtott állami támogatásról

(2005/C 154/02)

(EGT vonatkozású szöveg)

Támogatás száma: XS 44/03

Tagállam: Egyesült Királyság

Régió: Wales – a 87. cikk (3) bekezdésének a) pontja hatálya alá tartozó területek

A támogatási program célja vagy az egyedi támogatásban részesülő cég neve: Alacsony Széndioxid Társulás

Jogalap: Welsh Development Agenciy Act 1975

A program alapján tervezett éves kiadások vagy a cégnek nyújtott támogatás teljes összege: A teljes kiadás a program 3 éves időtartama alatt 3 499 200 GBP. A program a KKV és a de minimis csoportmentesség alapján fog működni. A KKV csoportmentesség felhasználására a támogatott KKV-k követelményeitől függően fog sor kerülni. A fent felvázolt finanszírozás mindkét mentesség tekintetében az összfinanszírozásra vonatkozik.

A becsült éves kiadás körülbelül 1 166 400 GBP, de a tényleges költségek az igények függvényében fognak alakulni.

Maximális támogatási intenzitás: Tőkebefektetés – Maximum a teljes támogatható beruházási költség 50 %-a a 87.cikk (3) bekezdésének a) pontja hatálya alá tartozó területeken.

Végrehajtás időpontja: 

A program vagy az egyedi támogatás odaítélésének időtartama: 3 év

A támogatás célja: A program egyik alapvető célja az üvegházhatást okozó gázok kibocsátásának csökkentése az alacsony széndioxid kibocsátású technológiák támogatása révén. Ez két lépcsőben fog megvalósulni.

A 70/2001/ek bizottsági rendelet alapján az egyetlen nyújtható támogatás az alacsony széndioxid kibocsátású berendezések üzembe helyezéséhez kapcsolódó beruházási támogatás; minden más támogatást de minimis támogatás formájában fognak nyújtani.

Előre láthatóan a program keretében nyújtott támogatást legfeljebb 200 üzleti vállalkozás kapja az alacsony széndioxid kibocsátású berendezések üzembe helyezésével kapcsolatos költségek vonatkozásában, és további 800 KKV-t fognak alávetni induló és/vagy teljes energiaauditnak.

Érintett gazdasági ágazat(ok): Minden ágazat a KKV-k csoportmentességéről szóló 70/2001/EK bizottsági rendeletben és/vagy a de minimis csoportmentességről szóló 69/2001/EK bizottsági rendeletben nem megengedettek kivételével.

Az odaítélő hatóság neve és címe: 

Kapcsolattartó: Dr Alastair Davies

Egyéb információk: Ezt a programot az Európai Regionális Fejlesztési Alap finanszírozza

A program révén üzembe helyezett energiahatékony berendezések használatának eredményeként becslések szerint a széndioxid kibocsátás a program végrehajtásától számított 10 éves időszak alatt körülbelül 286 000 tonnával fog csökkenni.

A támogatás száma: XS 52/03

Tagállam: Németország

Régió: Brandenburg an der Havel

A támogatási rendszer, illetve az egyes támogatások leírása, a kedvezményezett vállalkozás neve: Kamattámogatás

Jogalap: Haushaltsplan der Stadt Brandenburg an der Havel, Gemeindeordnung für das Land Brandenburg, Verordnung (EG) Nr. 70/2001 der Kommission

A program várható éves költségei, illetve a vállalkozásoknak nyújtott egyedi támogatás teljes összege: A 2003. költségvetési évre 35 000 EUR áll rendelkezésre.

A következő évekre hasonló eszközkikülönítést terveznek.

A kamathozzájárulás egy vállalkozásra legfeljebb 7 500 EUR lehet

Maximális támogatási intenzitás: 7.500 EUR ill. 35 % bruttó támogatástartalom, illetve 15 % bruttó támogatástartalom

Végrehajtás időpontja: A városi képviselők 2002.5.29-i közgyűlésének határozatával jóváhagyott szabályzat Brandenburg an der Havel város hivatalos közlönyében való 2002.6.10-i megjelentetése után lépett hatályba, a városi képviselők közgyűlése 2002.11.27-én a szabályzat meghosszabbításáról határozott. A fennálló program meghosszabbításáról van szó. Az bizonyos, hogy eddig semmiféle kifizetésre nem került sor.

A program időtartama, ill. az egyedi támogatás kifizetése: A rendelkezésre álló költségvetési forrásoktól függően, a 70/2001/EK rendelet futamidejének végéig, ami 2006.12.31.

A támogatás célja: Kisvállalkozás beruházási intézkedéseinek támogatása, gazdálkodó tevékenységük megerősítése, és munkahelyek teremtése, illetve megőrzése érdekében.

Érintett gazdasági ágazatok: A teljes feldolgozóipar és az egyéb szolgáltatások

A támogatást nyújtó hatóság neve és címe: 

A támogatás száma: XS 80/02

Tagállam: Német Szövetségi Köztársaság

Régió: Bajorország/Freistaat Bayern

Az egyedi támogatásban részesülő vállalkozás neve: 

Jogalap: Zuwendungsbescheid vom 20.08.2002 i. V. m. Art. 44, 23 Bayerische Haushaltsordnung

A vállalkozásnak nyújtott egyedi támogatás teljes összege: 123 000 euró

Maximális támogatási intenzitás: 14,7 % (a beruházási költségekből)

Végrehajtás időpontja: 2002.8.20.

Az egyedi támogatás kifizetése: 2004.12.31-ig

A támogatás célja: Beruházási hozzájárulásról van szó, egy kisvállalkozás számára, és a „tudás- és technológia-átadást” szolgálja.

Érintett gazdasági ágazatok: Szolgáltatás

A támogatást nyújtó hatóság neve és címe: 

A támogatás száma: XS 80/03

Tagállam: Németország

Régió: Alsó-Szászország (Oldenburg városa)

A támogatási program, illetve az egyes támogatások leírása, a kedvezményezett vállalkozás neve: Irányelv a kis- és középvállalkozások (KKV-k) termelő beruházásaihoz nyújtott egyedi támogatásokhoz

Jogalap: § 108 der Niedersächsischen Landkreisordnung (NLO) in der Fassung vom 22.8.1996 (Niedersächsisches Gesetz- und Verordnungsblatt S. 365) i.V. mit § 65 der Niedersächsischen Gemeindeordnung (NGO) in der Fassung vom 22.8.1996 (Niedersächsisches Gesetz- und Verordnungsblatt S. 382)

A program várható éves költségei, illetve a vállalkozásoknak nyújtott egyedi támogatás teljes összege: 100 000 EUR

Maximális támogatási intenzitás: Oldenburg városának területe részben a Bizottság által jóváhagyott nemzeti támogatási térképbe tartozik.

A támogatás mértéke

kisvállalkozásoknál legfeljebb 15 %

középvállalkozásoknál legfeljebb 7,5 %

a támogatható beruházási kiadásokhoz képest.

A halmozási szabályokat figyelembe kell venni.

Végrehajtás időpontja: 2003.6.1-től

A program időtartama, ill. az egyedi támogatás kifizetése: 2003.6.1-től 2006.12.31-ig

A támogatás célja: A támogatással Oldenburg város 2. sz. célkitűzés szerinti területén működő kis- és középvállalkozások versenyképességét és alkalmazkodóképességét kell növelni, ösztönözni új munkahelyek teremtésére és a meglévők megőrzésére, és ezáltal struktúrajavító hatásokat kell elérni.

A nehézségekkel küzdő vállalkozásoknak adott mentési célú és szerkezetátalakító támogatások (a nehézségekkel küzdő állami támogatásokról szóló közösségi irányelv értelmében, HL C 288, 1999.10.9.) nem képezik tárgyát a programnak.

A következő beruházási célok támogathatóak

Telephely létrehozása.

Telephely bővítése vagy egy telephely kiterjesztése Oldenburgon belül, ha a teljes munkaidős állandó munkahelyek száma a beruházás előtti állapothoz képest 15 %-kal megnövekszik.

Egy telephely racionalizálása, diverzifikálása vagy korszerűsítése, amikor az a működés fenntartását és a munkahelyek döntő többségének megőrzését szolgálja.

Egy bezárás által fenyegetett vagy már bezárt telephely megszerzése, amennyiben ez a megszerzés piaci feltételek mellett történik.

A támogatás megadása beruházási támogatások formájában történik.

Támogathatóak az összes amortizálható beruházási javak, amelyek lehetnek tárgyi eszközök és immateriális javak.

Érintett gazdasági ágazatok: Támogathatóak az iparban, a kézműiparban, a kereskedelemben, az építőiparban, a közlekedésben és a szálláshely-biztosításban az üzleti vállalkozások, valamint az egyéb szolgáltató vállalkozások. Ki vannak zárva a gasztronómiai és mezőgazdasági cégek, valamint a szabadidő- és a szórakoztatóipar vállalkozásai. Az érzékeny ágazatokba tartozó vállalkozás támogatása kizárt.

A támogatást nyújtó hatóság neve és címe: 

Egyéb információk: 

Támogatás száma: XS 98/03

Tagállam: Egyesült Királyság

Régió: Conwy város, Wales

A támogatási program megnevezése: Conwy Business Development Grant

Jogalap: Local Government Act 2000

Éves kiadások: 

A teljes összeg közvetlen támogatás KKV-k számára

Maximális támogatási intenzitás: 50 % az azonosított támogatható költségek vonatkozásában, legfeljebb 20 000 GBP plafonösszegig; az általános működési plafonösszeg 5 000 GBP. A város az 1. célkitűzés hatálya alá tartozó terület. Az intenzitás ezért 35 %, valamint további 15 százalékpont a 87. cikk (3) bekezdésének a) pontja hatálya alá tartozó területek számára.

Végrehajtás időpontja: 

A program időtartama: 2007. március 31-ig. Minden támogatást folyósítani kell 2006. december 31-ig, a fennmaradó időt a fizetési és vizsgálati időszak tölti ki.

A támogatás célja: Beruházási támogatás a növekedés és fejlődés ösztönzésére, a kisvállalkozásokra összpontosítva. A cél a kisvállalkozások versenyképességének és munkahelyteremtő képességének javítása a városon belül, a növekedést ösztönző berendezések és helyiségek beruházásainak támogatása révén. A támogatásnak célja a környezeti hatékonyság javítása és az információtechnológia használatának növelése.

Érintett gazdasági ágazatok: Minden ágazat, a 70/2001/EK rendelet alapján kizárt ágazatok kivételével

Odaítélő hatóság neve & címe: FAO Sheila Potter, Head of Regeneration Services

Conwy County Borough Council, Bodlondeb, Bangor Rd, CONWY, LL32 8DU, Wales

Egyéb információk: A programot részben az Európai Regionális Fejlesztési Alap finanszírozza, a West Wales & the Valleys terület 1. célkitűzés alapján létrehozott programján keresztül.

Támogatás száma: XS 113/02

Tagállam: Olaszország

Régió: Lombardia

A támogatási program megnevezése: 1. tengely „A lombard gazdasági rendszer versenyképességének fejlesztése”

1.10. rendelkezés „A vállalkozások nemzetközivé tételének támogatása”

A. alrendelkezés „A nemzetközi színtéren létrejövő partnerkapcsolatok támogatása”

Jogalap: Docup obiettivo 2 2000-2006 Lombardia

Approvato con decisione C(2878) del 10.12.2001

A támogatási program keretében tervezett éves kiadás: 

Maximális támogatási intenzitás: 15 % kisvállalkozás

7,5 % középvállalkozás

10 %-kal növelt támogatás a Szerződés 87. cikke (3) bekezdése c) pontja szerint külön elbírálás alá vonható területeken.

A megítélt támogatás esetenként nem haladhatja meg a költségek 30 %-át.

Végrehajtás időpontja: 2002.8.28-tól

A támogatás nyújtásának időtartama: 2006.12.31.

A támogatás célja: Megerősíteni a vállalkozásoknak azt a képességét, hogy jelen legyenek a nemzetközi piacokon, fejlesztve a vállalkozások termelési, kereskedelmi és technológiai együttműködések megvalósítására való képességét.

A támogatás nem terjed ki az exporttal kapcsolatos tevékenységekre, vagyis nem az exportra kerülő termékek mennyiségének növeléséhez, az elosztási hálózat létrehozásának és működtetéséhez vagy egyéb, az exporttevékenységhez kapcsolódó folyó költségek finanszírozásához kapcsolódó közvetlen támogatás, és nem feltétele a hazai termékeknek az import termékekkel szemben való preferenciális alkalmazása.

A jelen rendelkezés által szabályozott támogatások a 70/2001 rendelet 2. és 5. cikkében foglaltak szerint kerül meghatározásra.

Érintett gazdasági ágazat(ok): Minden ágazat

A támogatást nyújtó hatóság neve és címe: 

Támogatás száma: XS 143/03

Tagállam: Olaszország

Régió: Veneto

A támogatási program megnevezése címe: Egységes Tervezési Dokumentum, 2. célkitűzés 2000 – 2006 „Vállalkozások környezetvédelmi célú támogatása”

Jogalap: 

A támogatási program keretében tervezett éves kiadás: A 2003-as pénzügyi évre a 2. célkitűzésre 2 057 782,00 eurot és az átmeneti támogatásra 927 370,00 eurot irányoztak elő.

Maximális támogatási intenzitás: A kisvállalkozásoknak a támogatható kiadások 15 %-a, a középvállalkozások számára a támogatható kiadások 7,5 %-a.

A végrehajtás időpontja: A Veneto Régió Hivatalos Lapjának 28. számában 2003.3.14-től történt kihirdetésétől kezdődően.

A program időtartama: A 2000 – 2006-i Egységes Tervezési Dokumentumban meghatározott és 2006.12.31. határidős időszak teljes ideje alatt.

A támogatás célja: Olyan vállalkozásoknak nyújtott támogatás, amelyek a környezetromlást megelőző reprodukciós és/vagy innovációs műszaki módszereket képesek bevezetni, különös tekintettel az alábbiakra

a hatályos jogszabályokban meghatározott környezetvédő intézkedések javítása;

a hulladékok erőforrásként történő felhasználása;

a környezetvédelmi tevékenység igazolása;

szennyezett területek helyrehozatala és visszanyerése „a szennyező fizet” elv tiszteletben tartása mellett;

Érintett ágazat(ok): Minden ágazat

A támogatást nyújtó hatóság neve és címe: Direzione regionale per la Tutela dell'ambiente

Calle Priuli – Cannaregio n. 99 – 30121 Venezia

----

----

ÁLLAMI TÁMOGATÁS – HOLLANDIA

C 14/2005 (ex N 149/2004) Állami támogatás

Támogatás malátaházra (Bavaria/Holland Malt BV)

Felhívás észrevételek benyújtására az EK Szerződés 88. cikke (2) bekezdésének megfelelően

(2005/C 154/03)

A Bizottság a 3.05.2005-i levelében, amely ezen összefoglalót követően hiteles nyelven megismétlésre került, értesítette Hollandiát az EK-Szerződés 88. cikkének (2) bekezdése szerinti eljárás megindításáról a fent említett támogatással kapcsolatosan.

Az érdekelt felek benyújthatják támogatásra vonatkozó észrevételeiket, mellyel szemben a Bizottság eljárást kezdeményez, az ezen összefoglaló és az ezt követő levél közzétételét követő egy hónapon belül, az alábbi címre:

Ezeket az észrevételeket közlik Hollandiával. Az észrevételeket előterjesztő érdekelt felek írásban – kérésüket megindokolva – kérhetik személyazonosságuk bizalmas kezelését.

ÖSSZEFOGLALÁS

Hollandiában a malátaágazatra vonatkozó intézkedés a Holland Malt BV (együttműködés a Bavaria NV és Agrifirm között, a gabonatermelőkkel való együttműködés) beruházási projektjéből áll. A támogatás a malátatermelő üzemi létesítményre vonatkozik Eemshavenben, Eemsmond településen. Az egyetlenegy üzembe történő beruházás által a sörárpa raktározásának és feldolgozásának, valamint a maláta termelésének és kereskedelmének teljes láncolata integráltan történik.

Hollandia a „Regionale investeringsprojecten 2000” regionális beruházási rendszer keretében kíván támogatást nyújtani a Holland Malt BV-nek. Ezt a támogatási rendszert az Európai Bizottság 2000-ben (1) hagyta jóvá, a rendszer módosítását pedig 2002. február 18-án (2), amely alkalmazhatóvá teszi az IPR-rendszert (Regionális Beruházási Projekt) a mezőgazdasági termékek feldolgozására és kereskedelmére, a szerződés I. mellékletében foglaltaknak megfelelően.

Tekintve, hogy a támogatás a mezőgazdasági termékek feldolgozási és kereskedelmi ágazatában működő vállalkozásra vonatkozik a szerződés I. mellékletében foglaltak szerint, és a projekt támogatható kiadásai meghaladják a 25 millió eurót, a Közösségi iránymutatások az állami támogatásokra vonatkozóan a mezőgazdasági ágazatban (3) 4.2.4. pontjában foglaltak szerint erről külön értesítés is szükséges.

Ezen a szinten a Bizottság kételkedik abban, hogy vajon a tervezett támogatás összeegyeztethető-e a közösségi piac szabályaival a következő okok miatt:

A LEVÉL SZÖVEGE

„Met dit schrijven stelt de Commissie Nederland ervan in kennis dat zij, na onderzoek van de door uw autoriteiten met betrekking tot de bovengenoemde steunmaatregel verstrekte inlichtingen, heeft besloten de procedure van artikel 88, lid 2, van het EG-Verdrag in te leiden.

I.   PROCEDURE

II.   BESCHRIJVING

III.   BEOORDELING

Markt voor mout

IV.   CONCLUSIE

----

(1)  Regionális beruházási projektek 2000 (IPR 2000-2006), N 549/99. Jóváhagyva az SG (2000) D/106266 sz. levéllel 2000. augusztus 17-én.

(2)  Regionális beruházási programok 2000 módosítása, N831/2001. Jóváhagyva a 2002. február 18-án kelt C(2002)233 sz. levéllel.

(3)HL C 28., 2000.2.1.

(4)  Regionale Investeringsprojecten 2000 (IPR 2000-2006), N 549/99. Goedgekeurd op 17.8.2000 bij brief SG (2000) D/106266.

(5)  Wijziging Regionale Investeringsprojecten 2000, N 831/2001. Goedgekeurd op 18.2.2002 bij brief C(2002)233.

(6)PB C 28 van 1.2.2000.

(7)  Artikel 16, lid 6, van Verordening (EEG) nr. 2727/75 van 29.10.1975 (PB L 281 van 1.11.1975, blz.1), zoals toen laatstelijk gewijzigd bij Verordening (EEG) nr. 1254/78 (PB L 156 van 14.6.1978, blz. 1).

(8)  Verordening (EEG) nr. 1680/78 van 17.7.1978 (PB L 193 van 18.7.1978, blz. 10), gewijzigd bij Verordening (EEG) nr. 2029/86 van 30.6.1986 (PB L 173 van 1.7.1986, blz. 44).

(9)  Punt 81 van het arrest in zaak C-280/00 van 24.7.2003 (Altmark-arrest).

----

----

Összefonódás előzetes bejelentése

(Ügyszám COMP/M.3858 – Lehman Brothers/SCG/Starwood/Le Meridien)

(2005/C 154/04)

(EGT vonatkozású szöveg)

----

(1)HL L 24., 2004.1.29., 1. o.

----

----

Bejelentett összefonódás engedélyezése

(Ügyszám COMP/M.3692 – Reuters/Telerate)

(2005/C 154/05)

(EGT vonatkozású szöveg)

2005. május 23-án a Bizottság határozott, hogy engedélyezi a fentebb említett összefonódást, és a közös piaccal összeegyeztethetőnek nyilvánítja. Ez a határozat a Tanács rendeletének 139/2004/EK 6(2) paragrafusán nyugszik. A határozat teljes szövege kizárólag angolul érhető el, és azután teszik közzé, miután az üzleti titkokat tartalmazó részeket eltávolították a határozat szövegéből. Elérhető lesz:

----

----

Bejelentett összefonódás engedélyezése

(Ügyszám COMP/M.3814 – RR Donnelley/Astron)

(2005/C 154/06)

(EGT vonatkozású szöveg)

2005. június 15-én a Bizottság határozott, hogy engedélyezi a fentebb említett összefonódást, és a közös piaccal összeegyeztethetőnek nyilvánítja. Ez a határozat a Tanács rendeletének 139/2004/EK 6(1)(b) paragrafusán nyugszik. A határozat teljes szövege kizárólag angolul érhető el, és azután teszik közzé, miután az üzleti titkokat tartalmazó részeket eltávolították a határozat szövegéből. Elérhető lesz:

----

----

Bejelentett összefonódás engedélyezése

(Ügyszám COMP/M.3797 – CGE/AMGA/SMAT/SAP)

(2005/C 154/07)

(EGT vonatkozású szöveg)

2005. június 15-én a Bizottság határozott, hogy engedélyezi a fentebb említett összefonódást, és a közös piaccal összeegyeztethetőnek nyilvánítja. Ez a határozat a Tanács rendeletének 139/2004/EK 6(1)(b) paragrafusán nyugszik. A határozat teljes szövege kizárólag angolul érhető el, és azután teszik közzé, miután az üzleti titkokat tartalmazó részeket eltávolították a határozat szövegéből. Elérhető lesz:

----

----

Értesítés a Kínai Népköztársaságból származó puhított bőr behozatalára vonatkozó dömpingellenes eljárás kezdeményezéséről

(2005/C 154/08)

A Bizottsághoz az Európai Közösségben tagsággal nem rendelkező országokból érkező dömpingelt behozatallal szembeni védelemről szóló 384/96/EK tanácsi rendelet (1) (a továbbiakban: az alaprendelet) 5. cikke értelmében panasz érkezett, amely azt állítja, hogy a Kínai Népköztársaságból (a továbbiakban: az érintett ország) származó puhított bőr behozatala dömpingelt és ennélfogva anyagi kárt okoz a közösségi iparnak.

1.   Panasz

A kérést 2005. május 13-án jelentette be a Brit Bőripari Szövetség (British Leather Confederation – a továbbiakban: a panaszos), amely azon közösségi termelők nevében jár el, amelyek termelési részesedése a puhított bőr összesített közösségi termelésének nagy részét, jelen esetben több mint 50 %-át teszik ki.

2.   A termék

Az állítólagosan dömpingelt termék Kínai Népköztársaságból származó puhított bőr és a samoa kombinációval kikészített bőr kiszabva is, beleértve a puhított bőrt és az utáncserzett puhított bőr kombinációval kikészített bőrt (a továbbiakban: az érintett termék) melyet rendesen a 4114 10 10 és 4114 10 90 KN-kód alá sorolnak. Ezek a KN-kódok csak tájékoztató jellegűek.

3.   Az állítólagos dömping

Tekintetbe véve az alaprendelet 2. cikkének (7) bekezdését, a panaszos a Kínai Népköztársaság számára a rendes értéket egy, az 5.1. pont d) alpontban említett piacgazdasági berendezkedéssel rendelkező országban érvényes ár alapján állapította meg. Az állítólagos dömping alapja az így kiszámított rendes érték és a közösségi piaci kivitelre értékesített érintett termék exportárainak összehasonlítása.

Ennek alapján a kiszámított dömpingkülönbözet jelentős.

4.   Károkozás vélelmezése

A panaszos bizonyítékokkal szolgált arról, hogy az érintett termék Kínai Népköztársaságból történő behozatala abszolút értékben és a piaci részesedés tekintetében általánosan megemelkedett.

Azt állítják, hogy a behozott érintett termék mennyisége és árai – egyéb következmények mellett – negatívan hatottak a közösségi ipar által birtokolt piaci részesedésre és eladott mennyiségekre, melynek eredményeként a közösségi ipar általános teljesítményén, pénzügyi és foglalkoztatottsági helyzetén számottevő kedvezőtlen hatás mutatkozik.

5.   A vizsgálat módja

Miután a tanácsadó bizottsággal folytatott konzultációt követően megállapítást nyert, hogy a panaszt a közösségi ipar nevében vagy által nyújtották be, és hogy elegendő bizonyíték áll rendelkezésre az eljárás kezdeményezésére, a Bizottság az alaprendelet 5. cikke értelmében vizsgálatot kezdeményez.

5.1.   A dömpinget és a károkozást megállapító eljárás

A vizsgálat megállapítja, hogy a Kínai Népköztársaságból származó érintett terméket dömpingelték-e, illetve hogy ez a dömping okozott-e kárt.

a)   Mintavétel

Figyelembe véve az ebben az eljárásban érintett felek nyilvánvalóan magas számát a Bizottság úgy határozhat, hogy az alaprendelet 17. cikke szerint mintavételezést alkalmaz.

i.   Mintavétel exportőrök/termelők tekintetében a Kínai Népköztársaságban

Annak érdekében, hogy a Bizottság eldönthesse, hogy szükséges-e a mintavétel, és amennyiben igen, kiválassza a mintát, minden exportőr/termelő vagy az ő nevükben eljáró képviselő köteles jelentkezni a Bizottságnál, valamint a 6.b) pontjának i. alpontjában megállapított határidőn belül és a 7. pontban megjelölt formában kötelesek társaságukról vagy társaságaikról a következő információkat megadni:

Az exportőr/termelői minta kiválasztásának szempontjából fontos információk megszerzése érdekében a Bizottság ezen kívül kapcsolatba lép az exportáló ország hatóságaival, és az exportőrök/termelők bármely ismert szervezetével.

ii.   Mintavétel az importőrök tekintetében

Annak érdekében, hogy a Bizottság eldönthesse, hogy szükséges-e a mintavétel, és amennyiben igen, kiválassza a mintát, minden importőr, vagy az ő nevükben eljáró képviselő köteles jelentkezni a Bizottságnál, valamint a 6.b) pont i. alpontjában megállapított határidőn belül és a 7. pontban megjelölt formában kötelesek társaságukról vagy társaságaikról a következő információkat megadni:

Az importőrminta kiválasztásának szempontjából fontos információk megszerzése érdekében a Bizottság ezen kívül kapcsolatba lép az importőrök bármely ismert szervezetével.

iii.   A minták végső kiválasztása

Minden olyan érdekelt fél, aki a minta kiválasztásával kapcsolatos bármely vonatkozó információt kíván benyújtani, azt a 6.b) pont ii. alpontjában meghatározott határidőn belül teheti meg.

A Bizottság a végső mintaválasztást csak a mintavételi eljárásban önként részt vevő érintett felekkel való konzultáció után végzi el.

A mintavételben érintett társaságoknak a 6.b) pont iii. alpontjában meghatározott határidőn belül egy kérdőívre kell válaszolniuk, és a vizsgálat keretében együttműködést kell tanúsítaniuk.

Amennyiben az elégséges együttműködésre nem kerül sor, az alaprendelet 17. cikke (4) bekezdése és 18. cikkével összhangban a Bizottság a rendelkezésre álló tényekre alapozhatja ténymegállapításait. A rendelkezésre álló ténymegállapítás ezen értesítés 8. pontjában foglaltak szerint kevesebb előnnyel járhat az érintett fél számára.

b)   Kérdőívek

A vizsgálatok levezetéséhez szükséges információk bekérése érdekében a Bizottság kérdőíveket küld a következők számára: a mintában szereplő közösségi iparágak, a Közösségben működő bármely termelői szervezetek, a Kínai Népköztársaság mintában szereplő exportőrei/termelői, azok bármely szervezetei, a mintában szereplő importőrök, bármely, a panaszban megnevezett importőrszövetség, illetve az érintett exportőr ország hatóságai.

A Kínai Népköztársaság azon exportőrei/termelői, melyek egyéni különbözetet igényelnek, az alaprendelet 17. cikke (3) bekezdése és 9. cikke (6) bekezdése alkalmazása céljából, kötelesek kitöltött kérdőívet benyújtani a 6.a) pont ii. alpontjában meghatározott határidőn belül. Ezért a 6.a) pont i. alpontjában meghatározott határidőn belül kérdőívet kell kérelmezniük. Mindazonáltal, e feleknek tudniuk kell arról, hogy amennyiben mintavételre kerül sor az exportőrök/termelők tekintetében, a Bizottság mindamellett dönthet úgy, hogy vonatkozásukban nem számít egyéni különbözetet, amennyiben az exportőrök/termelők száma oly nagymértékű, hogy az egyéni vizsgálat indokolatlanul terhes lenne és megakadályozná a vizsgálat határidő előtti befejezését.

c)   Információgyűjtés és meghallgatások megtartása

Valamennyi érintett felet felkérik, hogy nézeteit ismertesse, a kérdőívekre adott válaszokon kívül egyéb információkat, illetve alátámasztó bizonyítékokat szolgáltasson. Ezen információknak és az alátámasztó bizonyítéknak a 6.a) pont ii. alpontjában meghatározott határidőn belül be kell érkeznie a Bizottsághoz.

A Bizottság meghallgathatja továbbá az érdekelt feleket azzal a feltétellel, hogy azok olyan írásos kérelmet nyújtanak be, amely bizonyítja, hogy különös okuk van a meghallgatásra. E kérelmet a 6.a) pont iii. alpontjában meghatározott határidőn belül be kell nyújtani.

d)   A piacgazdasági berendezkedésű ország kiválasztása

Az alaprendelet 2. cikke (7) bekezdésének a) pontja értelmében a Kínai Népköztársaság tekintetében rendes érték megállapításának céljából megfelelő piacgazdasági berendezkedésű országnak az Amerikai Egyesült Államok kiválasztását tervezik. Az érdekelt feleket felkérik arra, hogy a 6.c) pontban meghatározott határidőn belül véleményezzék a fenti ország helytállóságát.

e)   Piacgazdasági berendezkedés–státusz

A Kínai Népköztársaság azon exportőreinek/termelőinek tekintetében, melyek piacgazdasági státuszt kérelmeznek, és megfelelő bizonyítékokat szolgáltatnak arra vonatkozólag, hogy piacgazdasági körülmények alapján működnek, azaz megfelelnek az alaprendelet 2. cikke (7) bekezdése c) pontjában foglalt követelményeknek, a normál értéket az alaprendelet 2. cikke (7) bekezdése b) pontja alapján fogják megállapítani. Azon exportőrök/termelők, amelyek kellően indokolt igénylést szándékoznak benyújtani, azt a 6.d) pontban meghatározott különleges határidőn belül tehetik meg. A Bizottság a Kínai Népköztársaságnak a mintavétel során figyelembe vett vagy a panaszban megnevezett minden exportőrének/termelőjének, továbbá bármely, a panaszban megnevezett exportőr-/termelői szervezetnek, illetve a Kínai Népköztársaság hatóságainak igénylőlapokat küld ki.

5.2.   Eljárás a közösségi érdek felmérésére

Az alaprendelet 21. cikkével összhangban és abban az esetben, ha a dömpingre és az ezáltal okozott kárra vonatkozó állítások bizonyítást nyernek, döntést kell hozni arról, hogy a dömpingellenes intézkedések elfogadása nem lenne-e ellentétes a közösségi érdekekkel. Ebből az okból a közösségi ipar, az importőrök és képviseleti szerveik, továbbá a felhasználói és fogyasztói képviseleti szervek – feltéve, hogy bizonyítani tudják, hogy tevékenységük és az érintett termék között objektív kapcsolat áll fenn – a 6.a) pont ii. alpontjában meghatározott általános határidőn belül jelentkezhetnek a Bizottságnál, és annak információt szolgáltathatnak. A fenti mondattal összhangban cselekvő felek a 6.a) pont iii. alpontjában meghatározott határidőn belül kérhetik meghallgatásukat – annak különleges okai felsorolása mellett. Meg kell jegyezni, hogy a 21. cikk értelmében benyújtott bármely információt csak akkor vesznek figyelembe, ha benyújtása pillanatában az tényszerű bizonyítékokkal támasztható alá.

6.   Határidők

a)   Általános határidők

i.   Kérdőív vagy egyéb igénylőlap benyújtására

Minden érdekelt félnek a lehető legrövidebb határidőn belül, de az Európai Unió Hivatalos Lapjában való közzétételt követő 10 napnál nem később kérdőívet, illetve egyéb igénylőlapokat kell kérnie.

ii.   Olyan feleknek, akik jelentkezni kívánnak, illetve kérdőívre adott válaszokat, vagy bármely más információt kívánnak benyújtani

Eltérő rendelkezés hiányában az érdekelt feleknek – amennyiben ellenvetéseiket figyelembe kell venni a vizsgálat során – ezen értesítésnek az Európai Unió Hivatalos Lapjában való kihirdetését követő 40 napon belül jelentkezniük kell a Bizottságnál, írásban ismertetniük kell nézeteiket, és be kell nyújtaniuk a kérdőívre adott válaszaikat, illetve az egyéb információkat. Felhívják a figyelmet arra a tényre, hogy az alaprendeletben megállapított eljárási jogok többségének gyakorlása attól függ, hogy a felek jelentkeznek-e a fent említett időtartamon belül.

A mintául választott társaságok a 6.b) pont iii. alpontjában meghatározott határidőkön belül juttatják vissza a kérdőívekre adott válaszokat.

iii.   Meghallgatások

Az érdekelt felek ugyanezen 40 napos határidőn belül kérelmezhetik bizottsági meghallgatásukat.

b)   A mintavételre vonatkozó különleges határidő

c)   A piacgazdasági berendezkedésű ország kiválasztására megállapított különleges határidő

A vizsgálatban részt vevő felek véleményezhetik az Amerikai Egyesült Államok helytállóságát, mely ország az 5.1.d) pontban említettek értelmében a Kínai Népköztársaság tekintetében rendes érték megállapításának céljából piacgazdasági berendezkedésű országnak számít. E véleményeknek ezen értesítésnek az Európai Unió Hivatalos Lapjában való közzétételét követő 10 napon belül be kell érkezniük a Bizottsághoz.

d)   Különleges határidő a piacgazdasági státusz és/vagy az egyedi elbírálás iránti kérelem benyújtására.

A kellően indokolt piacgazdasági státusz iránti kérelmeknek (amint az 5.1.e) pont említi) és/vagy az egyéni elbírálás iránti igénynek az alaprendelet 9. cikke (5) bekezdésének értelmében az Európai Unió Hivatalos Lapjában való közzétételt követő 21 napon belül be kell érkezniük a Bizottsághoz.

7.   Írásbeli beadványok, kérdőívekre adott válaszok és levelezés

Az érdekelt felek valamennyi beadványát és kérelmét írásban kell benyújtani (nem elektronikus formátumban, kivéve, ha másképp határozzák meg), és fel kell tüntetni az érdekelt fél nevét, címét, e-mail címét, telefon-, fax- és/vagy telexszámát. Az érdekelt felek valamennyi bizalmas írásos beadványát, az ezen értesítésben kért információkat is beleértve, a kérdőívekre adott válaszait és levelezését, a „Korlátozott hozzáférés” (4) felirattal jelölik meg; ezeket az alaprendelet 19. cikke (2) bekezdésének megfelelően egy nem titkos változat is kíséri, amelyet az „Az érdekelt felek általi vizsgálatra” felirattal jelölnek meg.

A Bizottság levelezési címe:

8.   Az együttműködés hiánya

Azokban az esetekben, ha valamelyik érdekelt fél megtagadja a szükséges információkhoz való hozzáférést, vagy azokat nem szolgáltatja ki a határidőn belül, illetve ha a vizsgálatot jelentősen hátráltatja, az átmeneti vagy végleges ténymegállapítások alapján akár megerősítő, akár nemleges megállapításokat lehet tenni az alaprendelet 18. cikkével összhangban a rendelkezésre álló tények alapján.

Ha megállapításra kerül, hogy bármely érdekelt fél valótlan vagy félrevezető információkat szolgáltatott, ezeket az információkat figyelmen kívül kell hagyni, és fel lehet használni a rendelkezésre álló tényeket. Ha valamelyik érdekelt fél nem, vagy csak részben működik együtt, és ezért a ténymegállapítások az alaprendelet 18. cikkével összhangban tényeken alapulnak, előfordulhat, hogy számára az eredmény kevésbé lesz kedvező, mint abban az esetben, ha együttműködött volna.

9.   A vizsgálat ütemterve

A vizsgálatot az alaprendelet 6. cikke (9) bekezdésének értelmében ezen értesítésnek az Európai Unió Hivatalos Lapjában való kihirdetését követő 15 hónapon belül be kell fejezni. Az alaprendelet 7. cikke (1) bekezdésének értelmében az átmeneti intézkedéseket legkorábban az ezen értesítésnek az Európai Unió Hivatalos Lapjában való kihirdetésétől számított 9 hónappal lehet foganatosítani.

----

(1)HL L 56., 1996.3.6., 1. o. A legutóbb a 461/2004/EK tanácsi rendelettel (HL L 77., 2004. 3.13., 12. o.) módosított rendelet.

(2)  Egyéni különbözetet lehet kérelmezni az alaprendelet 17. cikke (3) bekezdése alapján olyan társaságok számára, melyek nem képezik részét a mintának, az alaprendelet az egyéni elbírálásról szóló 9. cikke (5) bekezdése alapján piacgazdasági-berendezkedésű státusszal nem rendelkező országok/átalakulóban levő gazdaságok számára, és az alaprendelet 2. cikke (7) bekezdésének b) pontja alapján a piacgazdasági-berendezkedés státuszt kérelmező társaságok számára. Kérjük, vegye figyelembe, hogy az egyéni elbírálás iránti kérelemhez az alaprendelet 9. cikke (5) bekezdése alapján kérelmet kell benyújtani, és hogy a piacgazdasági-berendezkedés státuszra vonatkozó kérelmekhez az alaprendelet 2. cikke (7) bekezdése b) pontja alapján kell kérelmet benyújtani.

(3)  A kapcsolódó társaságok jelentésének magyarázatához kérjük, hivatkozzon a Közösségi Vámkódex létrehozásáról szóló 2913/92/EGK tanácsi rendelet végrehajtásáról szóló 2454/93/EGK bizottsági rendelet 143. cikkére (HL L 253., 1993. 10.11. 1. o.).

(4)  Ez azt jelenti, hogy a dokumentum csak belsőleg használható. Védelem alatt áll az Európai Parlament, a Tanács és a Bizottság dokumentumaihoz való nyilvános hozzáférésről szóló 1049/2001/EK európai parlamenti és tanácsi rendelet 4. cikke szerint (HL L 145., 2001.5.31., 43. o.) Az alaprendelet 19. cikke és a 1994 évi GATT VI. cikkét végrehajtó WTO Egyezmény (Dömpingellenes megállapodás) 6. cikke szerint bizalmas dokumentumnak minősül.

----

III Közlemények

Bizottság

----

F-La Rochelle: Mentetrend szerinti légi járatok működtetése

Franciaország által a 2408/92/EGK tanácsi rendelet 4. cikke (1) bekezdésének d) pontja értelmében meghirdetett ajánlattételi felhívás menetrend szerinti légi járatok működtetésére a La Rochelle–Poitiers–Lyon útvonalon

(2005/C 154/09)

1.   Bevezetés: A közösségi légifuvarozók Közösségen belüli légi útvonalakhoz jutásáról szóló, 1992.7.23-i 2408/92/EGK tanácsi rendelet 4. cikke (1) bekezdésének a) pontjával összhangban Franciaország úgy határozott, hogy közszolgáltatási kötelezettségeket ró a La Rochelle (Ile de Ré)–Poitiers (Biard)–Lyon (Saint-Exupéry) útvonalon működő menetrend szerinti légi járatokra. Ezen közszolgálati kötelezettségek teljesítésének feltételeit az Európai Unió Hivatalos Lapja C sorozatának 2005.6.24-i 153. számában hirdették ki.

Franciaország úgy határozott, hogy a fent említett rendelet 4. cikke (1) bekezdésének d) pontjában meghatározott eljárás keretében a hozzáférést járatonként egyetlen fuvarozóra korlátozza, és ajánlattételi felhívást követően e járatok működtetési jogát 2005.11.1-jétől átadja, amennyiben nem lesz légifuvarozó, amely 2005.10.1-jén az előírt közszolgáltatási kötelezettségeknek megfelelően és pénzügyi ellentételezés igénylése nélkül a La Rochelle–Poitiers–Lyon útvonalon mindkét irányban elkezdené a menetrend szerinti légi járatok üzemeltetését vagy erre készen állna.

2.   Az ajánlattételi felhívás tárgya: 2005.11.1-jétől kezdve menetrend szerinti járat működtetése La Rochelle (Ile de Ré) és Lyon (Saint-Exupéry) között Poitiers (Biard) érintésével, az erre az útvonalra előírt közszolgáltatási kötelezettségekkel összhangban, ahogy azok az Európai Unió Hivatalos Lapja C sorozatának 2005.6.24-i 153. számában megjelentek.

3.   Részvétel az ajánlati eljárásban: A részvétel minden közösségi légifuvarozó számára nyitva áll, feltéve hogy a légifuvarozók engedélyezéséről szóló, 1992.7.23-i 2407/92/EGK tanácsi rendelet értelmében kiállított, érvényes üzemeltetési engedéllyel rendelkezik.

4.   Az ajánlati eljárás: Ezen ajánlattételi eljárásra a 2408/92/EGK rendelet 4. cikke (1) bekezdésének d), e), f), g), h) és i) pontjának rendelkezései vonatkoznak.

5.   Az ajánlati dokumentáció: A hiánytalan ajánlati dokumentációhoz, a közszolgáltatási megbízásról szóló szerződéssel és az ajánlattételi felhívás egyedi szabályzatával, valamint ez utóbbinak a műszaki mellékletével (az Európai Unió Hivatalos Lapjában közzétett közszolgáltatási kötelezettségek leírásával) együtt, a következő címen lehet ingyen hozzájutni:

Aéroport de La Rochelle - Île de Ré, rue du Jura, F-17000 La Rochelle. Tel.: (33) 5 46 42 30 26. Fax: (33) 5 46 00 04 84.

6.   Pénzügyi ellentételezés: Az ajánlattevőknek ajánlataikban egyértelműen meg kell jelölniük, hogy a járat üzemeltetéséért ellentételezésképpen milyen összegre tartanak igényt az üzemeltetés előírt kezdőnapjától számított három évre vonatkozóan (évenként lebontva). Az ajánlattevőknek ténylegesen juttatott ellentételezés pontos összegének megállapítására minden évben utólag kerül sor, az üzemeltetésből eredő valós költségek és bevételek függvényében, az ajánlatban szereplő összeg erejéig. Ezt a felső határt csak az üzemeltetés feltételeiben bekövetkező, előre nem látható változás esetén lehet felülvizsgálni.

Az éves kifizetéseket előlegre és fennmaradó összegre osztják fel. A fennmaradó összeg kifizetésére csak azután kerül sor, hogy a 8. pontban alább meghatározott feltételek szerint jóváhagyták a fuvarozó elszámolását a szóban forgó járatot illetően, és ellenőrizték a szolgáltatás teljesítését.

A szerződés lejárat előtti felmondása esetén a 8. pont rendelkezéseit mihamarabb alkalmazni kell annak érdekében, hogy a pénzügyi ellentételezés fennmaradó részét ki lehessen fizetni a fuvarozónak, az első albekezdésben meghatározott felső határt adott esetben a működtetés valós időtartamával arányosan csökkentve.

7.   Szerződés időtartama: A szerződés (közszolgáltatási megbízásról szóló szerződés) időtartama a légi járatok üzemeltetésének ezen ajánlattételi felhívás 2. pontjában szereplő előírt kezdőnapjától számított három év.

8.   A szolgáltatás teljesítésének és a fuvarozó elszámolásainak ellenőrzése: A fuvarozóval egyeztetve évente legalább egyszer ellenőrzik a szolgáltatás teljesítését és a fuvarozó könyvelését a szóban forgó légi összeköttetést illetően.

9.   Szerződés megszűnése és felmondási idő: A szerződő felek bármelyike csak hathónapos felmondási idő betartásával jogosult a szerződést felmondani annak időtartamának lejárta előtt. Ha a fuvarozó súlyosan megszegi a közszolgáltatási kötezettségeket, ezt úgy kell tekinteni, mint ha a szerződést azonnali hatállyal felmondta volna, hacsak a figyelmeztetéstől számított egy hónapon belül nem kezd ismét a szolgáltatás teljesítésébe a kötelezettségeknek megfelelően.

10.   A pénzügyi ellentételezés csökkentése: Ha a fuvarozó nem tartja be a 9. pontban említett felmondási időt, ezt vagy közigazgatási bírság kivetésével büntetik, a polgári légi közlekedés törvénykönyvének (code de l'aviation civile) R. 330-20. cikke értelmében, vagy a pénzügyi ellentételezés csökkentésével, a mulasztott hónapok számából, valamint a légi útvonallal kapcsolatos adott évi tényleges szolgáltatáskiesésből, de legfeljebb a pénzügyi hozzájárulásnak a 6. pontban meghatározott felső határából kiindulva.

A közszolgáltatási kötelezettségek korlátozott mértékű megsértése a pénzügyi ellentételezés 6. pontban meghatározott felső határának csökkentését vonja maga után, a polgári légi közlekedés törvénykönyvének R.330-20. cikkében foglalt rendelkezések alkalmazásának sérelme nélkül. Ezen csökkentések megállapításánál figyelembe veszik, hogy adott esetben hány járatot töröltek a fuvarozó hibájából, hány járat indult az előírtnál kevesebb férőhellyel, hánnyal szegték meg a közbenső leszállás tekintetében a közszolgáltatási kötelezettségeket, továbbá hány napon vétettek ellenük a célállomáson való tartózkodási időt és a számítógépes helyfoglalás használatát illetően.

11.   Az ajánlatok benyújtása: Az ajánlatokat legkésőbb ezen ajánlattételi felhívásnak az Európai Unió Hivatalos Lapjában való kihirdetésének napjától számított hatodik héten (helyi idő szerint) 17 óra előtt postai ajánlott levélben, átvételi elismervénnyel (a postai bélyegzés dátuma a hiteles) kell beküldeni vagy elismervény ellenében helyben leadni a következő címen:

Aéroport de La Rochelle - Île de Ré, rue du Jura, F-17000 La Rochelle.

12.   Az ajánlattételi felhívás érvényessége: Ezen ajánlattételi felhívás érvényessége a 2408/92/EGK rendelet 4. cikke (1) bekezdésének d) pontjának megfelelően ahhoz a feltételhez kötött, hogy 2005.10.1-jéig egyetlen közösségi fuvarozó se álljon elő az adott légi útvonal 2005.11.1-jei kezdettel történő üzemeltetésére alkalmas olyan tervvel, amely az előírt közszolgáltatási kötelezettségeknek megfelel, és nem számol pénzügyi ellentételezés juttatásával.

----

----

F-Saint-Étienne: Menetrend szerinti légi járatok működtetése

Franciaország által a 2408/92/EGK tanácsi rendelet 4. cikke (1) bekezdésének d) pontja értelmében meghirdetett ajánlattételi felhívás menetrend szerinti járatok működtetésére Saint-Etienne (Bouthéon) és Párizs (Orly) között

(2005/C 154/10)

1.   Bevezetés: A közösségi légifuvarozók Közösségen belüli légi útvonalakhoz jutásáról szóló, 1992.7.23-i 2408/92/EGK tanácsi rendelet 4. cikke (1) bekezdésének a) pontjával összhangban Franciaország úgy határozott, hogy közszolgáltatási kötelezettségeket ró a Saint-Etienne (Bouthéon) és Párizs (Orly) közötti menetrend szerinti légi járatokra. Ezen közszolgáltatási kötelezettségek teljesítésének feltételeit az Európai Közösségek Hivatalos Lapja C sorozatának 2002.8.14-i 194. számában hirdették ki.

Franciaország úgy határozott, hogy a fent említett rendelet 4. cikke (1) bekezdésének d) pontjában meghatározott eljárás keretében a hozzáférést járatonként egyetlen fuvarozóra korlátozza, és ajánlattételi felhívás révén e járatok működtetési jogát 2005.11.17-jétől átadja, amennyiben nem lesz légifuvarozó, amely 2005.10.17-én az előírt közszolgáltatási kötelezettségeknek megfelelően és pénzügyi ellentételezés igénylése nélkül Saint-Etienne (Bouthéon) és Párizs (Orly) között mindkét irányban elkezdené a menetrend szerinti légi járatok üzemeltetését vagy erre készen állna.

2.   Az ajánlattételi felhívás tárgya: 2005.11.17-jétől kezdve menetrend szerinti járatok működtetése Saint-Etienne (Bouthéon) és Párizs (Orly) között, az erre az útvonalra előírt közszolgáltatási kötelezettségekkel összhangban, ahogy azok az Európai Közösségek Hivatalos Lapja C sorozatának 2002.8.14-i 194. számában megjelentek.

3.   Részvétel az ajánlati eljárásban: A részvétel minden közösségi légi fuvarozó számára nyitva áll, feltéve hogy a légifuvarozók engedélyezéséről szóló, 1992.7.23-i 2407/92/EGK tanácsi rendelet értelmében kiállított, érvényes működési engedéllyel rendelkezik.

4.   Az ajánlati eljárás: Ezen ajánlati eljárásra a 2408/92/EGK rendelet 4. cikke (1) bekezdése d), e), f), g), h) és i) pontjának rendelkezései vonatkoznak.

5.   Az ajánlattételi dokumentáció: A hiánytalan ajánlattételi dokumentációhoz, a közszolgáltatási megbízásról szóló szerződéssel és az ajánlattételi felhívás egyedi szabályzatával, valamint ez utóbbinak a műszaki mellékletével (az Európai Közösségek Hivatalos Lapjában közzétett közszolgáltatási kötelezettségek leírásával) együtt, a következő címen lehet ingyen hozzájutni:

Chambre de commerce et d'industrie de Saint-Étienne Bouthéon/Montbrison, direction administrative et financière, 57, cours Fauriel, F-42024 Saint-Étienne Cedex 2. Tel.: (33) 4 77 43 04 42. Fax: (33) 4 77 43 04 14.

6.   Pénzügyi ellentételezés: Az ajánlattevőknek ajánlataikban egyértelműen meg kell jelölniük, hogy a járat üzemeltetéséért ellentételezésképpen milyen összegre tartanak igényt az üzemeltetés előírt kezdőnapjától számított három évre vonatkozóan (évenként lebontva). Az ajánlattevőknek ténylegesen juttatott ellentételezés pontos összegének megállapítására minden évben utólag kerül sor, az üzemeltetésből eredő valós költségek és bevételek függvényében, az ajánlatban szereplő összeg erejéig. Ezt a felső határt csak az üzemeltetés feltételeiben bekövetkező, előre nem látható változás esetén lehet felülvizsgálni.

Az éves kifizetéseket előlegre és fennmaradó összegre osztják fel. A fennmaradó összeg kifizetésére csak azután kerül sor, hogy a 8. pontban alább meghatározott feltételek szerint jóváhagyták a fuvarozó elszámolását a szóban forgó járatot illetően és ellenőrizték a szolgáltatás teljesítését.

A szerződés lejárat előtti felmondása esetén a 8. pont rendelkezéseit mihamarabb alkalmazni kell annak érdekében, hogy a pénzügyi ellentételezés fennmaradó részét ki lehessen fizetni a fuvarozónak, az első albekezdésben meghatározott felső határt adott esetben a működtetés tényleges időtartamával arányosan csökkentve.

7.   Szerződés időtartama: A szerződés (közszolgáltatási megbízásról szóló szerződés) időtartama a légi járatok üzemeltetésének – ezen ajánlattételi felhívás 2. pontjában szereplő – tervezett kezdőnapjától számított három év.

8.   A szolgáltatás teljesítésének és a fuvarozó elszámolásainak ellenőrzése: A fuvarozóval egyeztetve évente legalább egyszer ellenőrzik a szolgáltatás teljesítését és a fuvarozó analitikus könyvelését a szóban forgó légi összeköttetést illetően.

9.   Szerződés megszűnése és felmondási idő: A szerződő felek bármelyike csak hathónapos felmondási idő betartásával jogosult a szerződést felmondani annak időtartamának lejárta előtt. Ha a fuvarozó megszegi a közszolgáltatási kötezettségek valamelyikét, ezt úgy kell tekinteni, mint ha a szerződést azonnali hatállyal felmondta volna, hacsak a figyelmeztetéstől számított egy hónapon belül nem kezd ismét a szolgáltatás teljesítésébe a közszolgáltatási kötelezettségeket betartva.

10.   Fegyelmi intézkedések: Ha a fuvarozó nem tartja be a 9. pontban említett felmondási időt, ezt vagy a polgári légi közlekedés törvénykönyvének (code de l'aviation civile) R. 330-20. cikke értelmében kivetett közigazgatási bírsággal büntetik, vagy a mulasztott hónapok számából, valamint a légi útvonallal kapcsolatos adott évi tényleges szolgáltatáskiesésből, de legfeljebb a pénzügyi ellentételezésnek a 6. pontban meghatározott felső határából kiszámított büntetéssel.

A közszolgáltatási kötelezettségek súlyos megsértése a szerződés megszűntetésével járhat, azon a címen, hogy a fuvarozó nem tartotta be a felmondási időt.

A közszolgáltatási kötelezettségek korlátozott mértékű megsértése a pénzügyi ellentételezés 6. pontban meghatározott felső határának csökkentését vonja maga után, a polgári légi közlekedés törvénykönyvének R.330-20. cikkében foglalt rendelkezések alkalmazásának sérelme nélkül. Ezen csökkentések megállapításánál figyelembe veszik, hogy adott esetben hány járatot töröltek a fuvarozó hibájából, hány járat esetében szegték meg a közbenső leszállás tekintetében a közszolgáltatási kötelezettségeket, továbbá hány napon nem tartották be ezeket a célállomáson való tartózkodási időt és a számítógépes helyfoglalás használatát illetően.

11.   Az ajánlatok benyújtása: Az ajánlatokat ezen ajánlattételi felhívásnak az Európai Unió Hivatalos Lapjában való kihirdetésének napjától számított hat héten belül, helyi idő szerint 17 óra előtt kell postai ajánlott levélben, átvételi elismervénnyel (a postai bélyegző dátuma számít) beküldeni vagy elismervény ellenében helyben leadni a következő címen:

Chambre de commerce et d'industrie de Saint-Étienne/Montbrison, 57, cours Fauriel, F-42024 Saint-Étienne Cedex 2. Tel.: (33) 4 77 43 04 42. Fax: (33) 4 77 43 04 14.

12.   Az ajánlattételi felhívás érvényessége: Ezen ajánlattételi felhívás érvényessége a 2408/92/EGK rendelet 4. cikke (1) bekezdésének d) pontjának megfelelően ahhoz a feltételhez kötött, hogy 2005.10.1-jéig egyetlen közösségi fuvarozó se álljon elő az adott légi útvonal 2005.11.17-i kezdettel történő üzemeltetésére alkalmas olyan tervvel, amely az előírt közszolgáltatási kötelezettségeknek megfelel és nem számol pénzügyi ellentételezés juttatásával.

----